Volley er et spil, fra dengang en mus ikke var en nødvendighed. Derfor er du nødt til at bruge tastaturet på den indledende skærm, hvor du dog kan vælge at bruge musen til at styre den ene spiller. Med piletasterne vælger du mellem menupunkterne, brug Enter for at vælge
Play Starter et spil.
PL1 Kan sættes til keyboard, joystick, mouse eller computer.
PL2 Samme valgmuligheder.
Sound Kan slås til eller fra.
Define Keys Lader dig bestemme, hvilke taster spillerne bruger.
Set Joystick Bruges til at indstille et eventuelt joystick.
Exit Afslutter programmet.

Sæt fx PL2 til at være computer og PL1 til mouse, vælg derefter Play, og spillet er i gang.
Det gælder om at sende bolden retur til modstanderen. Det gøres ved at ramme den med spilleren. Skal bolden have mere fart på, kan du med fordel hoppe. Det gøres med venstre musetast.

Du kan kun score, når du selv server, og målet er selvfølgelig at få bolden til at ramme gulvet på modstanderens banehalvdel eller at tvinge ham til at røre bolden mere end tre gange. Når dette sker, skifter serven, eller der scores point. Kampen er slut, når den ene spiller har opnået 11 point. Så kan du starte et nyt spil fra menuen. Vil du forlade spillet i utide, kan du bruge Esc-tasten for at vende tilbage til menuen og der vælge Exit.

Arcade Volleyball kører under DOS og Windows.

Systemkrav
286 CPU
1 MB ram
0,2 MB diskplads

Afinstallation
Kør programmet 'Uninstall Arcade Volleyball" Det vil fjerne Arcade Volleyball fra din computer.